Document ID: 32002R1042

Komisijas Regula (EK) Nr. 1042/2002
(2002. gada 14. jūnijs),
ar kuru groza Regulu (EK) Nr. 919/94, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu ražotāju organizācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2587/2001 [2], un jo īpaši tās 9. pantu,
tā kā:
(1) Komisijas Regulā (EK) Nr. 919/94 [3], kas grozīta ar Regulu (EK) Nr. 630/1999 [4], paredzēti sīki izstrādāti noteikumi Regulas (EK) Nr. 404/93 piemērošanai attiecībā uz banānu ražotāju organizācijām. Tajā jo īpaši paredzēti ražotāju organizāciju atzīšanas nosacījumi, un tās I pielikumā noteikts minimālais realizējamās banānu produkcijas apjoms un minimālais ražotāju - biedru skaits, kas organizācijai jāpierāda.
(2) Lai izpildītu ražotāju organizāciju ekonomiskos uzdevumus attiecībā uz ražošanu un realizāciju, palielinātu realizācijas ienākumus un uzlabotu nozares vadību, jāveicina lielāku apvienību veidošanās un jāpalielina robežvērtības attiecībā uz biedru skaitu un realizējamiem apjomiem. Tālab robežvērtības, kas noteiktas ražošanas apgabaliem Francijā, jāattiecina arī uz Kanāriju salām. Robežvērtību palielināšana pārējiem ražošanas apgabaliem Grieķijā un Portugālē nav lietderīga šīm ražotāju organizācijām raksturīgo iezīmju dēļ.
(3) Lai sekmētu tādu ražotāju organizāciju veidošanos, kas atbilst jaunajām robežvērtībām, attiecībā uz 2002. gadu jāpagarina termiņš, kurā Spānijā reģistrētu ražotāju organizāciju biedri var paziņot par savu nodomu izstāties no organizācijas.
(4) Regulas (EEK) Nr. 404/93 6. pantā paredzēto atbalstu nepiešķir ražotāju organizācijām, kurās ir biedri, kas agrāk citas organizācijas sastāvā jau izmantojuši minētā atbalsta priekšrocības.
(5) Lai ražotāju organizācijas varētu pielāgoties jaunajām robežvērtībām, šīs regulas noteikumus jāpiemēro no 2003. gada 1. janvāra, izņemot noteikumu attiecībā uz 2002. gadā veicamajiem paziņojumiem par izstāšanos, ko piemēro no šīs regulas spēkā stāšanās dienas.
(6) Tādēļ jāgroza Regula (EK) Nr. 919/94.
(7) Šajā regulā paredzētie pasākumi ir saskaņā ar Banānu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 919/94 groza šādi:
1. Regulas 5. panta c) punktu papildina ar šādu otro daļu:
"Neatkarīgi no pirmās daļas un attiecībā uz Spānijā reģistrētām ražotāju organizācijām 2002. gadā sniedzamos paziņojumus par nodomu izstāties jāveic ne vēlāk kā 15. oktobrī."
2. Regulas 10. pantu aizstāj ar šādu:
"10. pants
Atbalstu, kas paredzēts, lai veicinātu ražotāju organizāciju izveidi un palīdzētu to administratīvajā darbā, kā minēts Regulas (EEK) Nr. 404/93 6. panta 1. punktā, nepiešķir tādām ražotāju organizācijām, kuras saņēmušas Regulas (EEK) Nr. 1360/78 10. pantā vai Padomes Regulas (EK) Nr. 952/97 [5] 10. pantā paredzēto atbalstu un kurās ir biedri, kas agrāk citas organizācijas sastāvā jau izmantojuši minētā atbalsta priekšrocības."
3. Regulas (EK) Nr. 919/94 I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2003. gada 1. janvāra. Tomēr 1. panta 1. punktu piemēro no šīs regulas spēkā stāšanās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 14. jūnijā

Labels: 3
17
18
6